ანა ბაგრატიონ-გრუზინსკი

ანა ნუგზარის ასული ბაგრატიონ-გრუზინსკი (დ. 1 ნოემბერი, 1976, თბილისი, საქართველოს სსრ, სსრკ) — ბაგრატიონთა დინასტიის გრუზინსკთა შტოს წარმომადგენელი. ქართლ-კახეთის უკანასკნელი მეფის, გიორგი -ის პირდაპირი შთამომავალი და საქართველოს სამეფო ტახტის პირველი მემკვიდრე 1984 წლიდან. ნუგზარ ბაგრატიონ-გრუზინსკისა და ლეილა ყიფიანის უფროსი ქალიშვილი. ანა ბაგრატიონ-გრუზინსკი 2025 წლის 1 მარტიდან, მამის გარდაცვალების შემდეგ, სათავეში უდგას საქართველოს სამეფო სახლის ბაგრატიონ-გრუზინსკთა შტოს.

ადრეული ცხოვრება და კარიერა
ანა ბაგრატიონ-გრუზინსკი დაიბადა 1976 წლის 1 ნოემბერს თბილისში. იგი არის ერეკლე -ის ვაჟის, ქართლ-კახეთის უკანასკნელი მეფე გიორგი -ისა და დედოფალ ქეთევან ანდრონიკაშვილის პირდაპირი შთამომავლის, ნუგზარ ბაგრატიონ-გრუზინსკისა და მისი მეუღლის, ლეილა ყიფიანის უფროსი ქალიშვილი. ანას მხოლოდ ერთი უმცროსი და ჰყავს მაია ბაგრატიონ-გრუზინსკის სახით (დ. 2 იანვარი, 1978).

ანამ სკოლა თბილისში დაამთავრა, რის შემდეგაც სწავლა ასევე თბილისის სახელმწიფო უნივერსიტეტში განაგრძო ჟურნალისტიკის განხრით. უნივერსიტეტის დასრულების შემდეგ ანა სკოლაში პედაგოგად მუშაობდა.

ქორწინებები
პირველი ქორწინება
ანა ბაგრატიონ-გრუზინსკის პირველი ქორწინება 2001 წლის 17 მაისს შედგა. ცოლად გაჰყვა არქიტექტორ გრიგოლ მალანიას (დ. 1970). მშობლები: გრიგოლ მალანია (1947-2009) და ნანა მგალობლიშვილი (დ. 1951). დედის ხაზით, გრიგოლ მალანია ანას მსგავსად გიორგი -ის შთამომავალია.

ქორწინებაში ანასა და გრიგოლის ორი ქალიშვილი ირინა (დ. 2003) და მარიამი (დ. 2007) შეეძინათ (ორივე მათგანი დედის გვარს ატარებს).

წყვილი 2007 წელს დაშორდა.

მეორე ქორწინება
2008 წლიდან დაიწყო საუბარი საქართველოს სამეფო ტახტის აღდგენასთან დაკავშირებით, რის გამოც ტახტზე ბაგრატიონთა ორმა შტომ: გრუზინსკებმა და მუხრანელებმა განაცხადეს პრეტენზია. სწორედ ამიტომ, შეიქმნა ისეთი მემკვიდრის გაჩენის აუცილებლობა, რომელიც ორივე შტოს წარმომადგენელი იქნებოდა. ამ მიზეზით, 2009 წლის 8 თებერვალს სამების საკათედრო ტაძარში ანა ბაგრატიონ-გრუზინსკი დაქორწინდა დავით ბაგრატიონ-მუხრანელზე. მათ ქორწილს 3, 000 სტუმარი დაესწრო. ქორწილის დღეს პრინცესა ანამ ტელეკომპანია რუსთავი 2-ს განუცხადა: „ვიმედოვნებ, ეს ჩემს ცხოვრებას უბედნიერესს გახდის“. მამამისმა, ნუგზარ ბაგრატიონ-გრუზინსკმა კი განაცხადა: „ეს უაღრესად მნიშვნელოვანი დღეა, რომელიც დიდ სარგებელს მოუტანს საქართველოს მომავალს“.

ქორწინება სრულიად საქართველოს კათალიკოს პატრიარქ ილია -ის კურთხევით ჩატარდა, რითაც თითქოს უნდა გაერთიანებულიყო ბაგრატიონთა დინასტიის ორი შტო. პატრიარქმა ასევე გამოთქვა იმედი, რომ ანასა და დავითის შვილი საქართველოს პირველი მეფე გახდება. ქორწინებას ასევე დიდად მიესალმნენ მონარქისტები და ისურვეს საქართველოში მონარქიზმის დაბრუნება.

ბაგრატიონთა წყვილმა ცხოვრება ესპანეთში გააგრძელა, ვინაიდან დავითი ესპანეთის მეფე ხუან-კარლოს -ის ნათესავია. მალე ანა და დავითი ერთმანეთს დაშორდნენ. მიზეზი შორენა ბეგაშვილის სკანდალური აღიარება გახდა, რომ მას ანას მეუღლესთან ჰქონდა სასიყვარულო ურთიერთობები. მათი პირველი გაშორება 2009 წელს, ქორწინებიდან თვენახევარში მოხდა, რის შემდეგაც მალევე შერიგდნენ. შემდეგ 2010 წელს ესპანეთში ყოფნისას ისინი კვლავ დროებით დაშორდნენ. მეორე შერიგებიდან მალევე ანა დაორსულდა და 2011 წლის 27 დეკემბერს მადრიდში მან ვაჟი გააჩინა, რომელსაც გიორგი დაარქვეს და ორივე მშობელმა მისცა თავისი გვარი, რის გამოც იგი გიორგი ბაგრატიონ-ბაგრატიონია. პატარა გიორგი 2013 წლის 3 ნოემბერს მონათლა ილია -მ.

2013 წლის 15 დეკემბერს განქორწინდნენ. გიორგიზე მეურვეობა ანამ აიღო.

სამეფო სკანდალი
2019 წლის გაზაფხულზე ანა ბაგრატიონ-გრუზინსკიმ თავისი ყოფილი ქმარი, დავით ბაგრატიონ-მუხრანელი ფიზიკურ ძალადობაში დაადანაშაულა და გამოაცხადა, რომ 2014 წლის 9 მაისს ყოფილი მეუღლე მას ფიზიკურად გაუსწორდა. ანამ წარადგინა ექიმისა და ექსპერტიზის დასკვნა, სადაც წერია, რომ 2014 წლის 9 მაისს, დაახლოებით 22:00 საათზე, დავითი მას ფიზიკურად გაუსწორდა. როგორც თავად ანამ განაცხადა, დავითი მას უსასტიკესად სცემდა და ამ დროს გონებაც კი დაკარგა, რის გამოც ზუსტად არ ახსოვს რა მოხდა. ასევე მისი განცხადებით, დავითმა იგი მათი არასრულწლოვანი ვაჟის თანდასწრებით სცემა. მას სახესა და სხეულზე სერიოზული დაზიანებები ჰქონდა, რის გამოც ქმარმა იგი თბილისში ორი დღის მანძილზე არ გაუშვა.

ანას განცხადებით, ქმარი მას ქორწინების პერიოდშიც ხშირად სცემდა. ამ დროს მას პოლიციისათვის არ მიუმართავს, თუმცა ბოლოს ექსპერტიზის ეროვნულ ბიუროს მან ოჯახის დაჟინებული მოთხოვნის გამო მიმართა. თავად დავითი და მისი ადვოკატი ამტკიცებს, რომ ანა მას არ უცემია და თავადაც აინტერესებს, ვინ ჩაიდინა ეს.

ნუგზარ და ანა ბაგრატიონ-გრუზინსკებმა დავით ბაგრატიონ-მუხრანელის წინააღმდეგ სასამართლოში დავა დაიწყეს. მოსარჩელე მხარე, ბაგრატიონ-გრუზინსკი ყოფილ მეუღლეს სამეფო სახელის უნებართვოდ სარგებლობაში სდებს ბრალს და მორალური ზიანის ანაზღაურებისთვის სიმბოლურ თანხას — 1 ლარის გადახდას ითხოვს.

თუმცა, პირველივე სასამართლო პროცესზე გრუზინსკებმა მუხრანელებისგან შემაგებებელი ბრალდება მოისმინეს - დავით ბაგრატიონის ადვოკატმა ლევან ჩხეიძემ სასამართლო პროცესის წინ მედიასთან განაცხადა: „ჩემთვის ცნობილია და სანდო წყაროთი ვიცი, რომ საპატრიარქომ ჩაატარა დნმ-ის კვლევა და ნუგზარ ბაგრატიონი არ არის ბაგრატიონი, ის არის სიხარულიძე და იბრალებს გვარს“.

აქტივობები
პრინცესა ანა დიდი ინტერესს იჩენს სოციალურ-ეკონომიკური საკითხებისადმი, რომელიც დიდ გავლენას ახდენს საზოგადოების გარკვეულ სეგმენტზე. -თან და სხვა ადგილობრივ არასამთავრობო ორგანიზაციებთან ერთად იგი ცდილობს იძულებით გადაადგილებულ პირთა ცხოვრების პირობების გაუმჯობესებას. ის განსაკუთრებულად 2008 წლის რუსეთ-საქართველოს ომში დაზარალებულებზე ზრუნავს. პრინცესა ანამ დიდი ძალისხმევა გამოიჩინა და თანამშრომლობა გამოიჩინა საქართველოს მთავრობასა და თვით აღიარებული აფხაზეთის რესპუბლიკაში ჰუმანიტარული დახმარებისთვის.

შვილები
პირველ ქორწინებაში:

ირინე ბაგრატიონ-გრუზინსკი (დ. 2003);
მარიამ ბაგრატიონ-გრუზინსკი (დ. 2007);

მეორე ქორწინებაში:

გიორგი ბაგრატიონ-ბაგრატიონი (დ. 27 სექტემბერი, 2011);

ჯილდოები
დინასტიური ჯილდო
ბაგრატიონთა დინასტიისგან: დიდი ქალბატონი და რაინდი დიდებული ჯვრისა, საქართველოს სამეფო გვირგვინის ორდერის ჯაჭვით;

საგარეო ჯიდლოები
რუანდას სამეფო ოჯახისგან: დიდებული ჯვრის რაინდი რუანდას სამეფო გვირგვინის ორდერისა;
შვედეთის სამეფო ოჯახისგან: დიდი მეთაური ამარანთის სოციალური ორდერისა;

წარმომავლობა
წინაპრები
პატრიარქატული წარმოშობა
ადარნასე , ტაო-კლარჯეთის მეფე, 742
აშოტ , ქართლის მეფე, გარდ. 826/830
ბაგრატ , ტაო-კლარჯეთის მეფე, გარდ. 876
დავით , ტაო-კლარჯეთის მეფე, გარდ. 881
ადარნასე , ქართველთა მეფე, გარდ. 923
სუმბატ , ქართველთა მეფე, გარდ. 958
ბაგრატ , ქართველთა მეფე, 937-994
გურგენი, ქართველთა მეფე, გარდ. 1008
ბაგრატ , საქართველოს მეფე, 960-1014
გიორგი , საქართველოს მეფე, 998-1027
ბაგრატ , საქართველოს მეფე, 1018-1072
გიორგი , საქართველოს მეფე, 1054-1112
დავით , საქართველოს მეფე, 1073-1125
დემეტრე , საქართველოს მეფე, 1093-1156
გიორგი , საქართველოს მეფე, გარდ. 1184
თამარი, საქართველოს მეფე, 1160-1213
გიორგი , საქართველოს მეფე, 1191-1223
დავით , საქართველოს მეფე, 1215-1270
დემეტრე , საქართველოს მეფე, 1259-1289
გიორგი , საქართველოს მეფე, 1286-1346
დავით , საქართველოს მეფე, გარდ. 1360
ბაგრატ , საქართველოს მეფე, გარდ. 1393
კონსტანტინე , საქართველოს მეფე, 1369-1412
ალექსანდრე , საქართველოს მეფე, 1389-1446
გიორგი , საქართველოს მეფე, გარდ. 1476
ალექსანდრე , კახეთის მეფე, გარდ. 1511
გიორგი , კახეთის მეფე, გარდ. 1513
ლევან , კახეთის მეფე, გარდ. 1574
ალექსანდრე , კახეთის მეფე, გარდ. 1605
დავით , კახეთის მეფე, გარდ. 1602
თეიმურაზ , კახეთის მეფე, გარდ. 1663
პრინცი დავითი, 1612-1648
ერეკლე , კახეთის მეფე, გარდ. 1709
თეიმურაზ , კახეთის მეფე, გარდ. 1762
ერეკლე , ქართლ-კახეთის მეფე, გარდ. 1798
გიორგი , ქართლ-კახეთის მეფე, გარდ. 1800
პრინცი ბაგრატი, გარდ. 1841
ალექსანდრე ბაგრატიონ-გრუზინსკი, გარდ. 1865
პეტრე ბაგრატიონ-გრუზინსკი, გარდ. 1922
პეტრე ბაგრატიონ-გრუზინსკი, გარდ. 1984
ნუგზარ ბაგრატიონ-გრუზინსკი
ანა ბაგრატიონ-გრუზინსკი

ტიტულატურა
1 ნოემბერი, 1976 - 13 აგვისტო, 1984: მისი სამეფო უმაღლესობა პრინცესა ანა ბაგრატიონ-გრუზინსკი;
13 აგვისტო, 1984 - 17 მაისი, 2001: მისი სამეფო უდიდებულესობა და ყველაზე მოწყალე პრინცესა ანა ნუგზარის ასული ბაგრატიონ-გრუზინსკი, საქართველოს სამეფო ტახტის პირველი მემკვიდრე;
17 მაისი, 2001 - დღემდე: მისი სამეფო უმაღლესობა და ღვთით კურთხეული პრინცესა ანა ნუგზარის ასული ბაგრატიონ-გრუზინსკი, უფროსი მემკვიდრე საქართველოს სამეფო ტახტისა და სახლისა;